Reg nr 75012831

 **K Ä S K K I R I**

12.01.2024.a. nr.2

**C. Kreegi nim Haapsalu Muusikakooli isikuandmete töötlemise kord**

# Üldsätted

* 1. Vastutava töötleja nimi ja aadress

Vastutav töötleja isikuandmete kaitset reguleerivate õigusaktide tähenduses on **C. Kreegi nim Haapsalu Muusikakool** (edaspidi nimetatud Muusikakool),

Aadress: Kastani 7, Haapsalu, 90508 Lääne maakond.

Tel: 4757634; 4757642, mobiil: 51942127.

E-post: kool@hmk.edu.ee

* 1. Muusikakool juhindub isikuandmete töötlemisel valdkonda reguleerivatest õigusnormidest ning Andmekaitse Inspektsiooni juhistest.
	2. Isikuandmeteks loetakse kõiki andmeid tuvastatud või tuvastatava füüsilise isiku kohta, mis väljendavad isiku füüsilisi, psüühilisi, füsioloogilisi, majanduslikke, kultuurilisi või sotsiaalseid omadusi, suhteid ja kuuluvust. Isikuandmete töötlemiseks on iga isikuandmetega tehtav toiming nagu kogumine, kasutamine, edastamine, salvestamine, korrastamine, säilitamine, muutmine, avalikustamine, kustutamine, andmetele juurdepääsu võimaldamine, päringute ja väljavõtete tegemine. Andmesubjektiks on füüsiline isik, kelle isikuandmeid töödeldakse.
	3. Muusikakool töötleb isikuandmeid ainult siis, kui selleks on õiguslik alus. Muusikakool töötleb andmeid üldjuhul õigusaktidest tuleneva avaliku ülesande täitmiseks, juriidilise kohustuse täitmiseks, eluliste huvide kaitseks või andmesubjektiga sõlmitud lepingu täitmiseks. Kui isikuandmeid ei töödelda eelnimetatud alustel, küsib Muusikakool andmesubjektilt nõusoleku isikuandmete töötlemiseks. Muusikakool teavitab andmesubjekti isikuandmete töötlemise tingimustest.
	4. Muusikakool töötleb isikuandmeid eelkõige järgmistel eesmärkidel: huvihariduse andmiseks; personali töölevõtmise korraldamiseks; personaliarvestuse pidamiseks; lapsevanematega suhtlemise korraldamiseks; Muusikakooli tegevustest ja üritustest teavitamiseks; Muusikakooli ajaloo jäädvustamiseks.
	5. Kui Muusikakool on nõuetekohase hindamise tulemusel leidnud, et isikuandmete töötlemise jätkamine mingil muul eesmärgil, kui see eesmärk, mille saavutamiseks neid esmalt koguti, on põhjendatud, edastab ta andmesubjektile teabe isikuandmete töötlemise eesmärgi kohta.
	6. Muusikakool ei jaga isikuandmeid kolmandate isikutega, välja arvatud juhul, kui seda nõuavad õigusaktid, see on vajalik õpilase eluliste huvide kaitseks või on selleks olemas nõusolek. Muusikakool võib isikuandmete töötlemiseks kasutada lepingupartnerit, kes töötleb isikuandmeid lepingus kokkulepitud tingimustel ja ulatuses (volitatud töötleja).

# Peamised Muusikakooli poolt töödeldavad isikuandmed

**Lapsevanema isikuandmed**Lapsevanema isikuandmete töötlemise õiguslikuks aluseks on Muusikakooli avalikes huvides oleva ülesande täitmine (huviharidusteenuse pakkumine), juriidilise kohustuse täitmine ning lapsevanema nõusolek.

* + 1. Muusikakool töötleb alljärgnevaid lapsevanema isikuandmeid:
			1. mõlema lapsevanema ees- ja perekonnanimi; isikukood ning kontaktandmed (e-post, telefon, mõlema vanema registrijärgne ning tegelik elukoht, kui need ei ole samad). Juhul, kui õpilane elab ühe vanema juures, siis õpilase tegelik elukoht.

Andmete töötlemine on vajalik isiku tuvastamiseks ja operatiivse teabevahetuse korraldamiseks Muusikakooli ja kodu vahel. Kontaktandmeid kasutab Muusikakool selleks, et saata teavet ja selgitusi õpilasele ja tema vanemale Muusikakooli korralduse, õpilase õiguste ja kohustuste kohta (s.h. õpilase hinnetest) ning edastada teavet Muusikakooli tegevuse kohta.

# [Õpilase isikuandmed](https://www.ut.ee/et/andmekaitsetingimused)

* + 1. Õpilase isikuandmete töötlemise õiguslikuks aluseks on Muusikakooli poolt avaliku ülesande täitmine (huviharidusteenuse pakkumine); juriidiline kohustus; lapsevanema nõusolek või õigustatud huvi väljaspool õigusaktides sätestatud Muusikakooli ülesandeid.
		2. Muusikakool töötleb õppeinfosüsteemi ja muid õppetööd toetavaid andmebaase kasutades alljärgnevaid õpilase isikuandmeid:
			1. ees- ja perekonnanimi; isikukood; kodune keel. Andmete töötlemine on vajalik õpilase isiku tuvastamiseks; õppetöö korraldamiseks; operatiivseks teabevahetuseks Muusikakooli ja kodu vahel ning dokumentide väljastamiseks.
			2. foto, audio- ja videosalvestis, õpilase saavutused. Töötlemise õiguslik alus on avaliku ülesande täitmine ja lapsevanema/teovõimelise õpilase nõusolek. Andmete töötlemise eesmärk on Muusikakooli tegevuste kajastamine (üritused, õppetegevus); õpilase tunnustamine; õpilase arengu hindamine; Muusikakooli ajaloo jäädvustamine.
			3. eriliigilised isikuandmed (nagu terviseandmed), mis on vajalikud õpilase elu, tervise ja heaolu kaitseks ning turvalise õppekeskkonna loomiseks Muusikakoolis (näiteks hariduslikud ja arengulised erivajadused). Andmete töötlemise õiguslikuks aluseks on õpilase eluliste huvide kaitse ja lapsevanema/teovõimelise õpilase nõusolek. Muusikakool võib edastada neid andmeid isikutele, kes aitavad nimetatud eesmärke saavutada.

2.2.3. Kui õpilane on Muusikakooli lõpetanud, avaldab Muusikakool oma veebilehel, Muusikakooli dokumentides või väljaandes tema nime vilistlaste nimekirjas. Vilistlaste andmeid võib Muusikakool kasutada Muusikakooli ajaloo ja tegevuse tutvustamiseks õigustatud huvist lähtudes.

# [Kirjavahetus](https://www.ut.ee/et/andmekaitsetingimused), pöördumised

* + 1. Muusikakool registreerib oma dokumendiregistris kõik Muusikakooli tegevuse käigus koostatud ja saadud dokumendid, mis võivad sisaldada isikuandmeid. Isikuandmeid võivad sisaldada isikute või asutuste poolt saadetud kirjad nagu avaldused,teabenõuded, järelepärimised jms.
		2. Dokumendid, mis sisaldavad piiratud juurdepääsuga teavet, tunnistatakse seaduses toodud alustel asutusesiseseks kasutamiseks mõeldud teabeks.
		3. Juurdepääsupiiranguga isikuandmeid sisaldavaid dokumente edastab Muusikakool ainult sellistele kolmandatele isikutele, kellel esineb nende saamiseks seaduslik alus.
		4. Isikuandmeid kasutatakse päringutele vastamiseks. Kui selleks tuleb teha järelepärimine kolmandale isikule, avaldatakse isikuandmeid minimaalses mahus. Isiku kirjavahetusega tutvumiseks esitatud teabenõude korral otsustab Muusikakool, arvestades kehtestatud nõudeid, kas dokumenti saab osaliselt või täielikult välja anda. Välja antavale dokumendile ei jäeta isiku kontaktandmeid. Muudel juhtudel sõltub juurdepääsu piiramine dokumendi sisust.
	1. Muusikakoolile adresseeritud pöördumised ja kirjad säilitatakse vastavalt Muusikakooli teabehalduse korrale ja kehtivate õigusaktide nõuetele. Säilitustähtaja ületanud dokumendid kustutatakse või hävitatakse.[Tööle kandideeriva isiku isikuandmed](https://www.ut.ee/et/andmekaitsetingimused)
		1. Tööle kandideerimisega seotud dokumendid (näiteks kandideerimisavaldus koos lisatud dokumentidega) sisaldavad isikuandmeid. Muusikakool töötleb kandidaadi järgmisi isikuandmeid:
			1. isiku ees- ja perekonnanimi; isikukood; isikut tõendav dokument, e-posti aadress, telefoninumber ja postiaadress. Nimetatud isikuandmete töötlemise eesmärgiks on isiku tuvastamine ja temaga kontakteerumisvõimaluse loomine;
			2. Muud andmed, mis on vajalikud tööle sobivuse ja pädevuse hindamiseks nagu andmed hariduse, töökogemuse ja täiendõppe kohta.
		2. Tööle kandideeriva isiku isikuandmed on juurdepääsupiiranguga info. Töökohale kandideerimise dokumentidega tutvuvad ainult töölevõtmist korraldavad isikud. Nimetatud dokumentides sisalduvaid isikuandmeid ei avaldata kolmandale isikule, v.a. õigusaktis ettenähtud erijuhtudel.
		3. Muusikakool eeldab, et isikuga, keda kandidaat on nimetanud enda soovitajana, võib suhelda ilma nõusolekut küsimata.
		4. Äraütleva otsuse korral säilitab Muusikakool kandideerimise dokumente 1 aasta otsuse tegemisest lugedes.

# [Muusikakooli töötaja isikuandmed](https://www.ut.ee/et/andmekaitsetingimused)

* + 1. Muusikakool töötleb õigusaktidest tulenevate kohustuste ning töölepingu täitmisel järgmisi Muusikakooli töötaja isikuandmeid:
			1. töötaja ees- ja perekonnanimi, isikukood, kontaktandmed (nagu postiaadress, e-post, telefoninumber);
			2. töötaja finantsalased andmed (pangakonto töötasu maksmiseks);
			3. töötaja perekondlikud andmed (laste olemasolu) ;
			4. töösuhtega seotud andmed nagu andmed töötaja kvalifikatsiooni ja täiendõppe kohta;
			5. töötaja terviseseisundit puudutavad andmed nagu teave töövõimetuse, kutsehaiguse kohta jm.

Nimetatud isikuandmete töötlemise eesmärk on töölepingu täitmise tagamine.

# Foto-, audio- ja videomaterjal

* + 1. Muusikakool jäädvustab foto-, audio- ja videomaterjalidel Muusikakooli elu olulisemaid sündmusi ja üritusi.
		2. Muusikakool on foto-, audio- ja videomaterjali jäädvustamisel tekkivate isikuandmete (nagu isiku kujutis, hääl jm.) vastutav töötleja.
		3. Avalikus kohas nõuetekohaselt jäädvustatud heli- või pildimaterjali võib Muusikakool ilma isiku nõusolekut küsimata kasutada infokandjatel avalikustamiseks.
		4. Muusikakool säilitab ajaloolis-kultuurilisest eesmärgist lähtudes fotosid, audio- ja videomaterjali tähtajatult.

# Andmesubjekti õigused

* 1. Andmesubjektil on õigus:
		1. saada teavet, milliseid tema või esindatava lapse isikuandmeid Muusikakool töötleb ja tutvuda kogutud isikuandmetega. Samuti saada teavet selle kohta, kui kaua Muusikakool andmeid säilitab ning kellele ja mis ulatuses avaldab. Õigust isikuandmetega tutvuda võivad piirata õigusaktid või teiste isikute privaatsuse tagamiseks seatud õigused;
		2. nõuda, et Muusikakool kustutaks isikuandmed, mille töötlemiseks puudub õiguslik alus (sh. nõusoleku tagasivõtmine);
		3. nõuda puudulike või ebaõigete isikuandmete parandamist või täiendamist, arvestades kehtivatest õigusaktidest tulenevaid piiranguid ja andmete töötlemisega seotud õigusi;
		4. võtta igal ajal tagasi isikuandmete töötlemiseks antud nõusolek. Tagasivõtmine ei mõjuta enne nõusoleku tagasivõtmist toimunud andmetöötluse seaduslikkust. Nõusoleku tagasivõtmisel on õigus taotleda oma isikuandmete kustutamist. See õigus ei kohaldu, kui isikuandmeid, mida palutakse kustutada, töödeldakse lisaks ka muul õiguslikul alusel nagu juriidilise kohustuse või avaliku ülesande täitmiseks. Nõusoleku tagasivõtmiseks esitab andmesubjekt avalduse Muusikakoolile. Muusikakool lõpetab isikuandmete töötlemise viivitamatult pärast andmesubjekti nõusoleku tagasivõtmisest teada saamist.
		5. esitada vastuväiteid oma isikuandmete töötlemisele ning nõuda Muusikakoolilt isikuandmete töötlemise piiramist seni, kuni kontrollitakse isikuandmete töötlemise kohta esitanud vastuväite põhjendatust, välja arvatud juhul, kui andmeid on vaja töödelda juriidilise kohustuse täitmiseks või avaliku huviga seotud ülesande täitmiseks;
		6. õigus pöörduda oma õiguste kaitsmiseks pädeva asutuse poole. Kui andmesubjekt leiab, et andmete töötlemisel on rikutud tema või esindatava lapse õigusi, on tal õigus pöörduda õiguste kaitseks Andmekaitse Inspektsiooni (e-post info@aki.ee, tel 627 4135) või elu- või töökohajärgse pädeva järelevalveasutuse poole, samuti kohtusse.
	2. Muusikakool võib andmesubjekti päringu saamise korral paluda täpsustada isikuandmete töötlemise asjaolusid. Päringule vastab Muusikakool 30 päeva jooksul. Kui selgub, et päringule vastamiseks on vaja lisaaega arvestades päringule vastamise keerukust ja taotletavate andmete mahtu, võib Muusikakool pikendada vastamise tähtaega kuni 60 päeva võrra. Muusikakool teavitab andmesubjekti vastamise tähtaja pikendamisest ja viivituse põhjustest 30 päeva jooksul alates päringu saamisest. Kui Muusikakool keeldub päringule vastamisest, siis selgitab ta keeldumise aluseid ja põhjuseid. Töödeldavate isikuandmete koopia väljastatakse andmesubjektile tasuta. Lisakoopiate väljastamise eest võib Muusikakool küsida mõistlikku tasu halduskulude katteks.

# Turvameetmed

* 1. Muusikakool peab isikuandmete kaitsmist väga oluliseks ning tagab kohalduva õiguse raames isikuandmete konfidentsiaalsuse. Muusikakool kaitseb kogutud isikuandmeid lubamatu ja eesmärgita kasutamise, avalikuks tuleku või hävimise eest, rakendades selleks asjakohaseid tehnilisi ja korralduslikke meetmeid.
	2. Muusikakoolis on juurdepääs isikuandmetele isikutel, kes vajavad neid andmeid oma tööülesannete täitmiseks. Andmetele juurdepääsu omavad isikud on kohustatud isikuandmete töötlemisel täitma kõiki õigusaktidest tulenevaid andmekaitsereegleid ning kasutama turvameetmeid.

# Isikuandmete avalikustamise põhimõtted

* 1. Isikuandmed on mõeldud Muusikakooli siseseks kasutamiseks.
	2. Muusikakool ei avalikusta isikuandmeid, kui seda ei kohusta õigusakt.
	3. Muusikakooli töökorraldusega rakendatakse meetmeid, et isikuandmete töötlemisel riivataks võimalikult vähe isiku eraelu puutumatust.
	4. Isikuandmeid sisaldava dokumendi väljastamisel kolmandale isikule muudetakse dokumendis sisalduvad isikuandmed loetamatuks, välja arvatud juhul, kui andmed väljastatakse isikule, kellel on õigusaktist tulenev õigus neid välja nõuda.

# Andmete säilitamine

* 1. Muusikakool ei kasuta ega säilita isikuandmeid kauem, kui on vajalik õigusaktist tuleneva ülesande täitmiseks või lepingu täitmiseks.
	2. Muusikakool säilitab andmeid:
		1. dokumendi seadusest tuleneva säilitustähtaja möödumiseni või
		2. Muusikakooli teabehalduse korras sätestatud tähtaja möödumiseni või
		3. seadusest tuleneva ülesande täitmiseks vajaliku aja möödumiseni või
		4. seadusest tuleneva nõude aegumistähtaja möödumiseni või

6.2.5. poolte kokkuleppe täitmiseks vajaliku aja möödumiseni.

6.3. Arhiiviväärtust mitteomavaid andmeid töötleb Muusikakool säilitustähtaja möödumiseni. Arhiiviväärtuslikud andmed annab Muusikakool üle avalikku arhiivi ning lõpetab ise andmete töötlemise.

# Andmekaitsespetsialist ja andmekaitse kontaktisik

* 1. Kõigi isikuandmete töötlemise ja andmesubjekti õigustega seotud küsimustega on andmesubjektil võimalik pöörduda Muusikakooli andmekaitse kontaktisiku, Muusikakooli direktori, Jaak Vasar poole e-posti aadressil jaak.vasar@hmk.edu.ee.

Muusikakooli andmekaitse kontaktisiku ülesanne on koordineerida Muusikakooli andmekaitseküsimuste lahendamist.

 Direktor

 koopiad: raamatupidamine